Åråsen stadion

Åråsen stadion er en fotballstadion på Kjeller i Lillestrøm kommune i Akershus. Stadionet er Lillestrøm Sportsklubbs hjemmebane, og har en kapasitet på  tilskuere per 19. desember 2024. Stadionet ble offisielt åpnet lørdag 7. juli 1951. Før 1951 benyttet fotballen i Lillestrøm flere forskjellige idrettsplasser rundt Lillestrøm. Eieren er Lillestrøm Sportsklubb.

Åråsen er delt inn i fire forskjellige tribuneseksjoner: Notartribunen (der Kanarifansen har sitt felt), Romerikes Blad-tribunen, Lillestrøm Torv-tribunen, og Legea-tribunen. De tre siste ble bygd i 2002.

På slutten av 1990-tallet ble Åråsen utbygd til det moderne stadionet en finner i dag. Den gamle sittetribunen er det eneste som er igjen av det tidligere anlegget. I 2005 ble Åråsen ytterligere utbygd med flere kvadratmeter med næringslokaler. Publikumsrekorden ved Åråsen er på  tilskuere som så kampen mellom Lillestrøm og Vålerenga i 2002.

På grunn av nærheten til Kjeller flyplass er Åråsen et av svært få stadioner der flomlysmastene senkes ned etter hver kamp.

 Referanser 

 Eksterne lenker 


Kategori:Fotballstadioner i Akershus
Kategori:Lillestrøm Sportsklubb
Kategori:Byggverk fullført i 1951
Kategori:1951 i Norge
Kategori:Byggverk i Lillestrøm kommune